《晓游朝阳岩》
清代·汤右曾

言寻朝阳岩，烟日初弄影。清晖媚幽姿，散步得妙领。

连娟浮岩崿，远目试一骋。俯瞰潇水流，含漪渺千顷。

探奇下幽窟，潜蛟舞浪井。虚徐清风来，萧洒俗缘屏。

林梢法华寺，断梦凄以冷。清音非弦匏，吟啸坐日永。

作者简介：（1656—1722）清浙江仁和人，字西厓。康熙二十七年进士，授编修，官至吏部侍郎，兼掌院学士。条议甚众。工诗，继朱彝尊并为浙派领袖。有《怀清堂集》。